Document ID: 32002D0019

Odločba Komisije
z dne 11. januarja 2002
o posebnih pogojih za uvoz školjk, iglokožcev, plaščarjev in morskih polžev s poreklom iz Urugvaja
(notificirano pod dokumentarno številko K(2001) 4982)
(Besedilo velja za EGP)
(2002/19/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/492/EGS z dne 15. julija 1991 o zdravstvenih pogojih za proizvodnjo in dajanje na trg živih školjk [1], kakor je bila nazadnje spremenjena z Direktivo Sveta 97/79/ES [2], in zlasti člena 9(3)(b) Direktive,
ob upoštevanju naslednjega:
(1) Strokovnjak Komisije je opravil inšpekcijski obisk v Urugvaju, da bi preveril razmere, v katerih se ribiški proizvodi proizvajajo, skladiščijo in pošiljajo v Skupnost.
(2) V skladu s predpisi urugvajske zakonodaje je za inšpekcijski nadzor zdravja školjk, iglokožcev, plaščarjev in morskih polžev ter za spremljanje higienskih in sanitarnih pogojev proizvodnje odgovorna direkcija "Dirección Nacional de Recursos Acuáticos (Dinara) del Ministerio de Ganadería, Agricultura y Pesca". Ista zakonodaja direkcijo Dinara pooblašča, da dovoli ali prepove nabiranje školjk, iglokožcev, plaščarjev in morskih polžev na nekaterih območjih.
(3) Dinara in njeni laboratoriji so sposobni učinkovito preverjati uporabo veljavnih zakonov v Urugvaju.
(4) Urugvajski pristojni organi so se obvezali, da bodo Komisiji redno in hitro sporočali podatke o prisotnosti planktona, ki vsebuje toksine, na območjih nabiranja.
(5) Urugvajski pristojni organi so predložili uradna zagotovila v zvezi z izpolnjevanjem zahtev, določenih v poglavju V Priloge k Direktivi 91/492/ES, in zahtev, enakovrednih zahtevam, predpisanim v navedeni direktivi, za razvrščanje proizvodnih in distribucijskih območij, za odobritev odpremnih in čistilnih centrov ter za nadzor javnega zdravja in spremljanje proizvodnje.
(6) Urugvaj izpolnjuje pogoje za vključitev na seznam tretjih držav, ki izpolnjujejo pogoje enakovrednosti iz člena 9(3)(a) Direktive 91/492/EGS.
(7) Urugvaj želi v Skupnost izvažati zamrznjene ali predelane školjke, iglokožce, plaščarje in morske polže, ki so bili sterilizirani ali toplotno obdelani v skladu z zahtevami Odločbe Komisije 93/25/EGS [3], kakor je bila spremenjena z Odločbo 97/275/ES [4]. V ta namen je treba določiti proizvodna območja, na katerih se lahko školjke, iglokožci, plaščarji in morski polži nabirajo in iz katerih se lahko izvozijo v Skupnost.
(8) Posebni uvozni pogoji se morajo uporabljati brez vpliva na odločitve, sprejete v skladu z Direktivo Sveta 91/67/EGS z dne 28. januarja 1991 o pogojih zdravstvenega stanja živali za dajanje na trg živali in proizvodov iz ribogojstva [5], kakor je bila nazadnje spremenjena z Direktivo 98/45/ES [6].
(9) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
"Dirección Nacional de Recursos Acuáticos (Dinara) del Ministerio de Ganadería, Agricultura y Pesca" je v Urugvaju pristojni organ za preverjanje in potrjevanje, da žive školjke, iglokožci, plaščarji in morski polži izpolnjujejo zahteve Direktive 91/492/EGS.
Člen 2
Školjke, iglokožci, plaščarji in morski polži s poreklom iz Urugvaja, ki so namenjeni prehrani ljudi, morajo izvirati iz odobrenih proizvodnih območij, navedenih v Prilogi k tej odločbi.
Člen 3
Ta odločba je naslovljena na države članice.
V Bruslju, 11. januarja 2002

Labels: 0
3
18
6